Kapsejlads på Aarhus Universitet

Kapsejladsen på Aarhus Universitet er en årligt tilbagevendende ølstafet på en af søerne i Universitetsparken i Aarhus. Den første kapsejlads blev afholdt i 1991, og den er blevet afholdt hvert år siden. Dysten ligger en fredag sidst i april eller i starten af maj.

Ved kapsejladsen deltager normalt 14 festforeninger, hvor 12 af dem dyster om sejren og 2 er udvalgt som dommer. Dysten går i al enkelthed ud på at krydse søen i en oppustelig kajak, som man selv medbringer, drikke 1 øl, dreje 10 gange om flasken og derefter komme tilbage over søen, på samme måde igen. Hvert hold skal stille med 5 deltagere, hvoraf der skal være mindst en af hvert køn.

En væsentlig del af arrangementet, er de forskellige holds indmarch nede ved søens bred. Ofte består disse af større koordinerede opsætninger af de enkelte hold, som regel i kostume. I tidens løb har holdenes indmarch budt på både helikoptere, kameler og en elefant. 

Der dystes om æren og trofæet "Det gyldne bækken". Medicinstudiet har vundet flest dyster med sammenlagt 13 førstepladser.

Arrangementet er de senere år blevet overværet af op imod 30.000 tilskuere.

Holdene der deltager varierer år fra år, også dommer posten skifter hænder hvert år.

Blandt de hold der deltager kan nævnes: SIFFOS (Folkesundhedsvidenskab), Umbilicus (Medicin), FUT (Ingeniørhøjskolen), Økonomisk Forening (Økonomi), JUS (Jura), Beerceps Maximus (Idrætsvidenskab), Politologisk Forening (Statskundskab), Apollonia (Tandlægeskolen), Kein Cortex & Fuld Fontex (Psykologi), Humbug (Humaniora), @lkymia (Kemi), TÅGEKAMMERET (Matematik), Studenterlauget (Erhvervsøkonomi), Ambrosia og PROFUS(VIA University College)

År for år 

*Grundet forsamlingsforbuddet i forbindelse med COVID-19.

Medvirkende, tider og resultater år for år (2010-2022) 
Tider er målt ud fra videoer, så mindre usikkerheder kan forekomme.

Til Kapsejladsen 2022 var det første gang man tog den bedste 2. plads fra de indledende heats med i finalen.

Til kapsejladsen 2021 blev Umbilicus diskvalificeret i finalen. Diskvalifikationen skyldes der blev sejlet ind i en af konkurrenternes bane, hvor man have så meget kontakt med modstanderens båd, at dommerne vurderede dette var med til at påvirke det endelige resultat af kapsejladsen. Umbilicus er det første hold til at blive taberdømt efter at have ramt målstregen først.

Kapsejladsen 2020 blev holdt i hemmelighed grundet corona epidemien. Ingen af de deltagende hold havde dermed mulighed for at træne i Universitets parken op til kapsejladsen 2020. 3 af de udtaget foreninger (Beerceps Maximus, TÅGEKAMMERET og Apollonia) måtte grundet corona epidemien også melde afbud til kapsejladsen 2020.

Til Kapsejladsen 2017 var det første år hvor man indførte spinnemåtter så sejlere ikke skulle spinne på græsset/jorden. Dette var også med til at dommerne fik det lettere ved at se om sejlerne blev på deres egen bane. 

Til Kapsejladsen 2015 var der bygget en træplatform i siden hvor sejlerne spinner. Denne træplatform var med til at gøre det mere lige hvilken bane man sejlede på.

Til kapsejladsen 2011 ændres reglerne til hvilke både der må anvendes til kapsejlsen.

Rekorder (2010-2022)

Referencer

Eksterne henvisninger 
 Kapsejladsens Facebookside
 Kapsejladsens hjemmeside

Aarhus Universitet
Sportskonkurrencer